**Tillægsregler Grand National, Enduro DM6 og XC3 Cup søndag 22. okt. 2023**

**Arrangør**: EDV / BMS ved Dan Uno 23646588 / dan@danuno.dk

**Dato / sted:** Søndag 22/10-23. Finderup militærområde, Holstebrovej 183, 8800 Viborg

**Løbsart:** Enduro DM og XC3 Cup (lukket område). AMB transponder bruges.

**Klasser:** DM = Enduro A, Enduro B, +40, +50, +60 og Junior. Enduro C og Motion er ikke DM.

XC3 Cup = Maxi A + B, Maxi C + Mini 85, OB +36

**Køretider:** Enduro A, B og +40 starter kl. 10:00 og kører 3 timer. C, Junior, +50 og +60 starter kl. 11:00 og kører 2 timer. XC3 startes 11:30 og kører 1,5 time. De enkelte klasser startes forskudt med ca. 20 sekunder. Løbet flages af for alle kl. 13:00

**Mødetider:** Track Marshalls kl. 08:00 klar til at køre testtur. Instruktion 08:45. Mød op omklædt klar til prøverunde for alle umiddelbart efter instruktion. **VIGTIGT: Instruktion igen for XC kl. 11:10**

**Præmier:** 1, 2, 3 i hver klasse, undtagen Motion

**Tilmelding:** Online på [www.dmusport.dk](http://www.dmusport.dk) under Off Track. DMCU kørere melder til ved at sende mail med navn, klasse, licensnr., kørenr. og transpondernr. til [dan@danuno.dk](mailto:dan@danuno.dk) og betale til konto 2440 – 6893270831.

**Gebyr:** 350,- kr. ved tilmelding OG betaling senest fredag 16/10

Der er INGEN eftertilmelding på dagen!

**Reglement:** DMU Enduro reglementet 2023. HUSK at få det læst…….! OG husk max støj er 112 dB for alle. (2 meter metode). ALLE skal bruge nakkekrave! Ingen tear offs og ingen kamera monteret direkte på hjelmen.

Respittid (tiden fra tiden er gået til løbet lukkes af) er 30 min. Protesttid er 15 min efter resultater er offentliggjort med dommerens underskrift.

**Særlige bestemmelser:**

Der må IKKE køres udenfor det afmærkede spor. Ingen tear offs.

HUSK miljømåtte. Både i pit- og repområde!! Det er NO GO at stille op uden……

Der kan overnattes i området dagen før. Ved ”Gule gård”, hvor der også er toiletter. På dagen kan der købes mad og drikkevarer.

Der bygges spor lørdag 21/10. Mødetid kl. 09:00. Man kører gratis med i løbet når man laver spor, og skal ikke rydde op efter løbet. Tilmelding som sporbygger følger.

ALLE hjælper med at rydde sporet straks efter løbet. Pokaler uddeles derefter. Området SKAL være ryddet (op) og forladt senest kl. 18:00

Kom og få en på opleveren i Danmarks bedste terræn!!! ☺